
Szöveges zene hangszeres interpretációja- Franz Schubert: Ständchen D957/4



Pályamunkám célja, hogy szöveges zenét interpretáljak rézfúvós hangszeren. Dolgozatom Franz Schubert: Szerenád című D957/4 dalának hangszeres interpretációjáról szól. Franz Schubert a romantika egyik meghatározó zeneszerzője volt, aki számos műfajban alkotott. Hattyúdal (Schwanengesang) című utolsó dalciklusából választottam egy lírikus dalt, melyet szárnykürtön adok elő. A hangszer különlegessége a hangszer építéséből fakad, mely tökéletesen alkalmas romantikus dallamok előadására. Mivel a szárnykürt irodalma csekély, ebből fakad, hogy többnyire más hangszerre írt művek átiratai szerepelnek repertoárjában. Játékom során szeretném megmutatni, hogy a rézfúvós hangszer nem csupán harci felhívó jelek, érces dallamok és pattogó ritmusok előadására alkalmas. Célom, hogy népszerűsítsem a hangszert és megfelelően interpretáljam az általam választott érzékenyebb zeneműveket, mely elgondolás formabontó és újszerű törekvés szakomon. Dolgozatom és előadásom a szöveges zene átdolgozását, hangszeres interpretációját és annak előadói nehézségeit foglalja magába.



